Latvijas Sieviešu basketbola līga

Optibet Latvijas Sieviešu basketbola līga (LSBL) ir basketbola čempionāts, kurā piedalās spēcīgākie Latvijas sieviešu basketbola klubi un kurā tiek noskaidrots valsts čempions. Pirmā LSBL sezona norisinājās 1992. gadā, bet līgas priekštece – Latvijas meistarsacīkstes basketbolā sievietēm – pirmo reizi norisinājās 1932./1933. gada sezonā. Laikposmā no 1992. līdz 2024. gadam līgā ir bijuši 5 dažādi čempioni. Pašreizējās čempiones ir TTT Rīga basketbolistes.

Paralēli augstākajai līgai norisinās arī Latvijas Sieviešu basketbola līgas 2. divīzija (LSBL 2).

 Nosaukumi 
No 2022. līdz 2024. gadam līgas galvenais atbalstītājs bija starptautiskās viesnīcu ķēdes "Pullman" viesnīca Pullman Old Riga Hotel, līgai sekojoši mainot nosaukumu uz Pullman Sieviešu Basketbola līga. 2024. gada septembrī par meistarsacīkšu jauno sponsoru kļuva uzņēmums Optibet.

 Turnīra izspēles kārtība 

Laika gaitā daudzkārt mainījusies turnīra izspēles kārtība. Sākot ar 1993./1994. gada sezonu turnīrs ticis izspēlēts pēc izslēgšanas spēļu principa. No 2012./2013. gada līdz 2018./2019. gada sezonai spēcīgākie Latvijas klubi spēlēja Latvijas – Igaunijas sieviešu basketbola čempionātā (kopš 2018./2019. gada sezonas — Baltijas Basketbola līgā) un par Latvijas Sieviešu basketbola līgas čempiona titulu cīnījās tikai izslēgšanas spēlēs, kurās piedalījās četras labākās Latvijas komandas.

2019./2020. gada sezonā Latvijas čempionāts sākas pēc Baltijas Basketbola līgas fināla, izspēlējot vienu apli. Divas labākās komandas automātiski kvalificējas “Četru finālam”, bet izslēgšanas spēlēs piedalās komandas, kuras ieņem 3.—6. vietu.

 Pašreizējās komandas 
2025./2026. gada sezonā:

 Daugavpils Universitāte (Daugavpils KSC)
 Jaunatnes izlase (Komandu sporta spēļu halle, Rīga)
 SBK Liepāja/LSSS (Liepājas Olimpiskais centrs)
 RSU (Rimi Olimpiskais centrs, Rīga)
 TTT Rīga (Rimi Olimpiskais centrs)
 TTT Rīga Juniores (RSS "Rīdzene")

 Čempioni 

GadsČempions2024TTT Rīga2023TTT Rīga2022TTT Rīga2021TTT Rīga2020TTT Rīga2019TTT Rīga2018TTT Rīga2017TTT Rīga2016TTT Rīga2015TTT Rīga2014TTT Rīga2013SK Cēsis2012SK Cēsis2011TTT Rīga2010TTT Rīga2009SK Cēsis2008TTT Rīga2007TTT Rīga2006Avantis/Turība2005TTT Rīga2004TTT Rīga2003TTT Rīga2002TTT Rīga2001TTT Rīga2000RTU/Klondaika1999TTT/Rapa1998RTU/Klondaika1997RTU/Klondaika1996RTU/EKJU/Arkādija1995TTT1994Arkādija/RTU1993TTT1992TTT1941-1991: Latvijas okupācija1940Universitātes Sports1939Universitātes Sports1938Universitātes Sports1937Universitātes Sports1936Universitātes Sports1935Universitātes Sports1934Universitātes Sports1933Gongs/Universitātes Sports-2

 Atsauces 

 Ārējās saites 
 LSBL mājaslapa
 Latvijas Sieviešu basketbola Jumtalapa

Kategorija:Basketbols Latvijā
Kategorija:Latvijas Sieviešu basketbola līga